På 2000-tallet har brannvesenet mange steder installert et brannslukkingsredskap på brannbilene som kalles skjæreslukker. Dette redskapet har en høytrykkspumpe der saltvann tilsettes et skjæremiddel, og så sprøytes blandingen mot det brennende objektet med høyt trykk. Man kan finne skjæreslukkere på både større mannskapsbiler og mindre redningsbiler. Når strålen fra skjæreslukkeren har skåret seg gjennom en vegg av stål, betong, treverk eller annet materiale, fyller pumpen rommet med en vanntåke. Denne tåken skal kjøle ned brannen så det blir tryggere for røykdykkere. Skjæreslukkeren brukes også på loft, siloer, tak og containere.